Ime i prezime

Adresa

OIB

U skladu sa odredbama Odluke o provođenju i sufinanciranju mjera energetske učinkovitosti na području grada Pule te radi provođenja Javnog poziva (KLASA:372-01/22-01/264, URBROJ:2163-7-04-04-0455-22-4) a, u svrhu podnošenja Zahtjeva za sufinanciranje nabave energetski učinkovitog kućanskog uređaja te realizacije sufinanciranja dajem slijedeću

IZJAVU O PRIHVAĆANJU UVJETA RADI OSTVARIVANJA SUFINANCIRANJA NABAVE ENERGETSKI UČINKOVITIH KUĆANSKIH UREĐAJA

Ovu Izjavu potpisujem vlastoručno, čime pod kaznenom i materijalnom odgovornošću potvrđujem da su podaci u njoj navedeni važeći, potpuni, točni i istiniti, da ista čini sastavni dio mog Zahtjeva za sufinanciranje nabave energetski učinkovitog kućanskog uređaja, da sam upoznat/a sa svim propozicijama Javnog poziva i da iste prihvaćam te da prihvaćam prava, dužnosti i obveze Korisnika iz ove Izjave, a sve u svrhu ostvarivanja sufinanciranja nabave energetski učinkovitog kućanskog uređaja, kako slijedi:

* Energetski učinkoviti kućanski uređaji (u daljnjem tekstu: kućanski uređaj) na koje se ova Izjava odnosi i čiju će kupnju Grad Pula sukladno kriterijima i uvjetima iz Javnog poziva sufinancirati su isključivo kućanski uređaji najviših energetskih razreda A, B ili C i to: hladnjaci, hladnjaci s ledenicom, ledenice, perilice posuđa, perilice rublja, sušilice rublja i klimatizacijskih uređaja, neovisno o dimenzijama, veličini ključne tehničke karakteristike uređaja (korisni volumen za hlađenje/zamrzavanje, kapacitet) ili izvedbi uređaja (samostojeći ili ugradbeni).
* Da ova Izjava sadrži sve elemente koji se odnose na podnositelja Zahtjeva i kupnju kućanskog uređaja.
* Da će Grad Pula sudjelovati sa sredstvima u iznosu od 700,00 kuna u sufinanciranju kupnje kućanskog uređaja Korisniku.
* Da je Korisnik osigurao preostala sredstva nužna za kupnju gore navedenog proizvoda.
* Da će Grad Pula Korisniku isplatiti sredstva u iznosu kako je definirano Javnim pozivom u korist IBAN-a Korisnika otvorenog kod poslovne banke Korisnika, najkasnije u roku od 15 dana od objave liste s šiframa Korisnika kojima je odobreno sufinanciranje mjera energetske učinkovitosti.
* Da se Korisnik obvezuje koristiti kućanski uređaj isključivo u svom kućanstvu, te ga ne može ustupiti pravnim ili fizičkim osobama.
* Da se Korisnik obvezuje zadržati kućanski uređaj najmanje godinu dana od dana uplate sredstava na njegov račun.
* Da u slučaju da nakon kupnje kućanskog uređaja koji je sufinanciran od strane Grada Pule Korisnik izvrši povrat kućanskog uređaja prodajnom mjestu te time ostvari povrat plaćenog iznosa kupoprodajne cijene ili isti zamjeni za drugu robu ili uslugu koja nije predmet ovog sufinanciranja, dužan je o istome izvijestiti Grad Pulu najkasnije u roku od 15 dana od storniranja računa predanog u Zahtjevu te vratiti sredstva koja je primio s osnova predanog Zahtjeva.
* Da u slučaju da nakon kupnje kućanskog uređaja koja je sufinancirana od strane Grada Pule Korisnik izvrši zamjenu kućanskog uređaja za drugi, dužan je o istome izvijestiti Grad Pulu, najkasnije u roku od 15 dana od storniranja računa, te dostaviti Gradu presliku novog računa za kućanski uređaj kojim je zamijenjen prethodni. Ukoliko novi kućanski uređaj ne zadovoljava kriterije sukladne Javnom pozivu i ovoj Izjavi Korisnik je dužan izvršiti povrat sredstava Gradu Puli.
* Da se za vrijeme trajanja obrade Zahtjeva Korisnik obvezuje odmah, bez odgađanja, obavijestiti Grad Pulu o promjenama koje mogu utjecati na odstupanje od preuzetih obveza.
* Da Grad Pula može zahtijevati vraćanje svih isplaćenih sredstava koje je Korisnik primio, a Korisnik ovom Izjavom potvrđuje da će ih vratiti u slučaju:
* ako Korisnik prekrši obveze i dužnosti preuzete ovom Izjavom,
* ako se utvrdi da je Korisnik Gradu Puli dostavio nevažeće, nepotpune, netočne i neistinite

podatke čime je Grad Pulu doveo u zabludu.

* Da Grad Pula ne odgovara Korisniku za eventualnu štetu koja može nastati s osnove kupnje kućanskog uređaja, kao što su reklamacije, servis, jamstva i sl.
* Da Grad Pula ne odgovara Korisniku za eventualnu ne realizaciju sredstava zbog pogrešnog unosa podataka u Obrazac zahtjeva ili prodajni račun od strane prodajnog mjesta.

U Puli,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis podnositelja Zahtjeva